राजयोग द्वारा परामात्मा से जुड़ना संभव: बहन कल्पना
भास्कर संवाददाता|तपा(बरनाला)
स्थानीयब्रह्मकुमारी आश्रम की तरफ से अग्रवाल धर्मशाला में चलाए जा रहे तीन दिवसीय राजयोग साधना शिविर के दूसरे दिन प्रवचन करते हुए माउंट आबू से आई बीके बहन कल्पना ने कहा कि अगर आपका परमात्मा के साथ सीधा संबंध जुड़ जाता है, तो किसी की जरूरत नहीं रहती जो कि सिर्फ राजयोग के साथ संभव है।
उन्होंने बताया कि मन और बुद्धि को इकठ्ठा करने को राजयोग करना कहा जाता है। आत्मा और शरीर को अलग-अलग समझना और देखना चाहिए, आत्मा बहुत शक्तिशाली है। आत्मा वह शक्ति है जो शरीर को चलाती है। जिस तरह हम अपने शरीर को शीशे के आगे ले जाकर देख सकते हैं, उसी तरह ही हम आत्मा को अपनी बुद्धि के साथ परख सकते हैं। उन्होंने राजयोग संबंधित जानकारी देते हुए कहा कि सबसे पहले हमें शांत मन के साथ बैठ कर अपनी बुद्धि को आत्मा के साथ जोड़ कर बातें करनीं है और फिर परमात्मा के साथ संबंध जोड़ना है और हर सवाल का जबाब मिलना शुरू हो जाएगा, क्योंकि हमारी बीच की आत्मा परमात्मा का ही एक अंश है। परमात्मा का तेज हमारे तक पहुंच रहा है, हमें सिर्फ इसको महसूस करने की जरूरत है। इस दौरान बहन उषा को सम्मान चिह्न देकर सम्मानित किया गया। इस मौके पर अग्रवाल सम्मेलन के प्रधान भूषण घुड़ैला, चेयरमैन विजय धूरकोटिया, उप प्रधान अशोक गोयल, प्रवीण गर्ग, कैशियर रोमित प्रिंस, रमेश गट्टू, पीआरओ प्रेम भारती, सलाहकार हनी मित्तल, रिंकू, रेडिमेड एसोसिएशन के चेयरमैन सतपाल मोड़, अशोक घड़ैला, जगदीप जग्गी, बाली मोड़ के अलावा बड़ी संख्या में मंडी निवासी उपस्थित थे। (प्रवीन गर्ग)
बहन कल्पना और बहन उषा को सम्मानित करते हुए सम्मेलन के नेता।
धर्म
hin_Deva npi_Deva hin_Deva hin_Deva hin_Deva awa_Deva